text: Ejer af mystisk kuffert fundet
  07 juli 2015 kl. 12.26
  En kvinde har meldt sig til politiet og sagt, at hun er ejer af en kuffert fyldt med sølvtøj.
  Kufferten med sølvtøjet blev fundet i et tog, hvorefter Sydøstjyllands politi efterlyste ejeren.
  Og nu har en kvinde i 40erne har henvendt sig til politiet og sagt, at kufferten er hendes.
  Sølvtøjet i kufferten er arvegods, har kvinden forklaret, og hun var på vej til at få det vurderet af en specialist, da kufferten blev væk for hende.
  - Hvis én eller anden nu tænker, om man sådan bare kan ringe og sige, at man er ejermand til en bunke sølvtøj i en kuffert - så er svaret nej, det kan man ikke bare. Man skal vide noget, som kun rette ejermand kan vide, således at vi er sikre på, at alt er som det skal være. Og det er det nu i denne historie, skriver politiet i en pressemeddelelse.
  